CELEX: 62010TA0411(01)
Language: lt
Date: 2017-09-12 00:00:00
Title: Byla T-411/10: 2017 m. rugsėjo 12 d. Bendrojo Teismo sprendimas byloje Laufen Austria/Komisija (Konkurencija — Karteliai — Belgijos, Vokietijos, Prancūzijos, Italijos, Nyderlandų ir Austrijos vonios kambarių įrangos rinkos — Sprendimas, kuriuo konstatuojamas SESV 101 straipsnio ir EEE susitarimo 53 straipsnio pažeidimas — Baudos — Baudos patronuojančiajai bendrovei skyrimas solidariai su dukterine bendrove — 10 % apyvartos riba — Ribos apskaičiavimas atsižvelgiant vien į dukterinės bendrovės apyvartą pažeidimo laikotarpiu, buvusiu iki momento, kai ją įsigijo patronuojančioji bendrovė)

23.10.2017   
            
            
               LT
            
            
               Europos Sąjungos oficialusis leidinys
            
            
               C 357/8
            
         2017 m. rugsėjo 12 d. Bendrojo Teismo sprendimas byloje Laufen Austria/Komisija
   
   (Byla T-411/10) (1)
   
   ((Konkurencija - Karteliai - Belgijos, Vokietijos, Prancūzijos, Italijos, Nyderlandų ir Austrijos vonios kambarių įrangos rinkos - Sprendimas, kuriuo konstatuojamas SESV 101 straipsnio ir EEE susitarimo 53 straipsnio pažeidimas - Baudos - Baudos patronuojančiajai bendrovei skyrimas solidariai su dukterine bendrove - 10 % apyvartos riba - Ribos apskaičiavimas atsižvelgiant vien į dukterinės bendrovės apyvartą pažeidimo laikotarpiu, buvusiu iki momento, kai ją įsigijo patronuojančioji bendrovė))
   (2017/C 357/09)
   Proceso kalba: ispanų
   
      Šalys
   
   
      Ieškovė: Laufen Austria AG (Wilhelmsburg, Austrija), atstovaujama advokato E. Navarro Varona
   
      Atsakovė: Europos Komisija, atstovaujama F. Castillo de la Torre, F. Jimeno Fernández ir F. Castilla Contreras
   
      Dalykas
   
   SESV 263 straipsniu grindžiamas prašymas, pirma, iš dalies panaikinti 2010 m. birželio 23 d. Komisijos sprendimą C (2010) 4185 final dėl SESV 101 straipsnio ir EEE susitarimo 53 straipsnio taikymo procedūros (byla COMP/39092 – Vonios kambarių įranga) ir, antra, sumažinti šiuo sprendimu ieškovei skirtos baudos dydį.
   
      Rezoliucinė dalis
   
   
               1.
            
            
               Laufen Austria AG už pažeidimą, padarytą laikotarpiu nuo 1994 m. spalio 12 d. ir 1999 m. spalio 28 d., skirtos baudos dalis, dėl kurios ji pripažinta asmeniškai atsakinga, yra 4 788 001 euras.
            
         
               2.
            
            
               Laufen Austria ir Europos Komisija padengia savo bylinėjimosi išlaidas, susijusias su procesu Bendrajame Teisme ir Teisingumo Teisme.
            
         
      (1)  OL C 301, 2010 11 6.